నారాయణ్ కార్తికేయన్ ఎక్కడ జన్మించాడు?
నారాయణ్ కార్తికేయన్
కార్తికేయన్ తమిళనాడులోని కోయంబత్తూర్లో జన్మించాడు. కార్తికేయన్ తన పాఠశాల విద్యను స్టేన్స్ ఆంగ్లో ఇండియన్ హైయ్యర్ సెకండరీ పాఠశాల, కోయంబత్తూర్లో పూర్తి చేశాడు. కార్తికేయన్ కు మోటార్ క్రీడలో ఆసక్తి పిన్న వయస్సు నుండే మొదలయి, ఎందుకంటే అతని తండ్రి గతంలో ఇండియన్ నేషనల్ ర్యాలీలో విజేతగా దక్షిణ ఇండియా ర్యాలీని కనీసం ఏడు సార్లయినా గెలిచాడు. అతను కీర్తిశేషులు ఎస్. కరివర్ధన్తో బంధుత్వం కలిగి ఉండి, భారత్ దేశంలో అత్యంత ప్రసిద్ధి చెందిన రేసింగ్ డ్రైవర్ గా కార్తికేయన్ వచ్చేవరకూ భాసిల్లాడు. ఇండియా యొక్క తొలి ఫార్ములా వన్ డ్రైవర్ కావాలనే ఆకాంక్షతో, కార్తికేయన్ పోడియంలో తన తొలిసారి రేస్ ను శ్రీపెరంపుదూర్ లో ఒక ఫార్ములా మారుతి (ఎ.కే.ఎ.ఫిస్మీ) లో ముగించాడు. తరువాత అతను ఫ్రాన్స్లోని ఎల్ఫ్ విన్ఫీల్ద్ రేసింగ్ స్కూల్ కు వెళ్లి, 1992లో ఫార్ములా రెనాల్ట్ కార్ల యొక్క పైలోట్ ఎల్ఫ్ పందెంలో సెమి-ఫైనలిస్ట్ కావడం ద్వారా తన ప్రతిభను ప్రదర్శించాడు. అతను 1993 సీజన్ లో ఫార్ములా మారుతీ రేస్ లో పాల్గొనటానికి మరల భారతదేశం తిరిగి వచ్చి, మరియు అదే సంవత్సరములో, అతను గ్రేట్ బ్రిటన్లో ఫార్ములా వాక్స్హాల్ జూనియర్ ఛాంపియన్షిప్ లో కూడా పోటీ పడ్డాడు. ఇది అతనికి ఎంతో విలువైన అనుభవాన్నియూరోపియన్ రేసింగ్ కు ఇచ్చింది, మరియు అతను మరుసటి సంవత్సరం తిరిగి రావటానికి ఎంతో ఉత్సుకతతో ఉన్నాడు.
సచ్చిదానంద వత్సయన్
సచ్చిదానంద 1911 మార్చి 7 న ఉత్తర ప్రదేశ్ లోని కుషినగర జిల్లాలో కశ్య ప్రాంతంలో జన్మించాడు. తండ్రి హీరానంద శాస్త్రి పురాతత్వ శాస్త్రజ్ఞుడు, సంస్కృత పండితుడు. అతడి బాల్యం వివిధ ప్రాంతాలలో గడిచింది. లక్నో లోని గోరఖ్‌పూర్, (1911–15), నలంద (1919–25), మద్రాసులోని ఉడిపి, జమ్మూ లోని జలంధర్ (1915–19), శ్రీనగర్ లలో బాల్యం గడిచింది. అతడికి ఇంటివద్దనే హిందీ, ఆంగ్లం, పర్షియన్, బంగ్లా, చరిత్ర గూర్చి నేర్పించారు. ఉడిపిలో తమిళం, సంస్కృతం భాషలను నేర్చుకున్నాడు. అతడు ఊటీ లోని ఇంగ్లీషు పాఠశాలలో చేరి, పాఠశాలను వదలి మెట్రిక్యులేషన్ చేయడానికి పంజాబ్ లోని ఒక ప్రైవేటు పాఠశాలలో చేరి, 1925లో మెట్రిక్యులేషన్ చేసాడు. 1927లో గణితం, భౌతికశాస్త్రం, సంస్కృతం అంశాలతో ఇంటర్మీడియట్ ను మద్రాసు క్రిస్టియన్ కళాశాలలో 1927 లో పూర్తి చేసాడు. 1929 లో పారిశ్రామిక విజ్ఞానం అంశంలో బి. యస్సీని లాహోర్ లోని ఫోర్మన్ క్రిస్టియన్ కళాశాలలో చేసాడు. గ్రాడ్యుయేషన్ పూర్తిచేసిన తరువాత అతడు పంజాబ్ విశ్వవిద్యాలయంలో కాశ్మీర్ వరకు సాగిన "కాస్మిక్ కిరణ అన్వేషణా యాత్ర"లో ప్రొఫెసర్ జేమ్స్ మార్టిన్ బాన్‌డ్ వద్ద పనిచేసాడు. అతడు ఎం. ఎ (ఆంగ్లం) లో చేరాడు కానీ భారత స్వాతంత్ర్యోద్యమంలో భగత్‌సింగ్, లాలా లజపతి రాయ్, చంద్రశేఖర్ అజాద్, సుఖ్‌దేవ్, యశ్‌పాల్‌ లతో కలసి పనిచేయడం వలన పూర్తి చేయలేకపోయాడు. 
అతడికి భగత్ సింగ్ను జైలు నుండి ఒక ట్రక్కు ద్వారా బయటకు తీసుకురావడమనే కార్యాన్ని చంద్రశేఖర్ అజాద్ అప్పగించాడు. కానీ ఆ పథకం భగవతి చరణ్ వోహ్రా లాహోర్ బాంబు ప్రేలుళ్ళలో మరణించడం మూలంగా ఆగిపోయింది. ఈ సంఘటన తరువాత, యశ్‌పాల్ "సైంటిస్ట్" అనే మారుపేరుతో అతడిని ఒక నెలరోజులపాటు పర్వతాలపై దాచాడు. దాని తరువాత అనేక ప్రదేశాలలో నకిలీ పేర్లతో దాక్కున్నాడు. 1930 నవంబరులో అతడిని అమృత్ సర్ లో "ముల్లా మొహమ్మద్ బక్స్" పేరుతో కల్పిత గుర్తింపు కలిగి ఉన్నందున అరెస్టు చేసారు. అతడిని లాహోర్లో ఒక నెలరోజులు ఉంచారు. తరువాత అతడిని "డిల్లీ కుట్ర కేసు"లో దోషిగా నిర్ధారించి మూడున్నర సంవత్సరాల (1930–33) పాటు ఢిల్లీ, పంజాబ్ జైళ్లలో ఉంచారు. తరువాత అతడిని ఫోర్టులో మిగిలిన రెండు నెలలు, ఇంటిలో రెండు సంవత్సరాలపాటు గృహ నిర్బంధంలోఉంచారు. అతడు రాసిన సంప్రదాయ నవల "శేఖర :ఏక్ జీవని" ఆ రోజులలో జరిగిన జైలు జీవితం గురించి రాసాడు. ఈ నవలలోని మూడవ భాగం జైలర్ సీజ్ చేసి మరల తిరిగి యివ్వకపోవడం వలన ప్రచురించబడలేదు.